ai4bharat/Pralekha huggingface dataset:
विज्ञान आणि तंत्रज्ञान मंत्रालय
भारत आणि इस्रायलदरम्यान आज औद्योगिक संशोधन आणि विकास यासंदर्भातील अनेक महत्त्वाच्या तंत्रज्ञान क्षेत्रांवर केंद्रित सहकार्यविषयक सामंजस्य करारावर स्वाक्षऱ्या
सीएसआयआर आणि इस्रायलच्या संरक्षण मंत्रालयाच्या अखत्यारीतील संरक्षणविषयक संशोधन आणि विकास संचालनालय यांच्यादरम्यान बहु-क्षेत्रीय करार करण्यात आला
नवी दिल्ली, 2 मे 2023
भारत आणि इस्रायल हे देश नवोन्मेष आणि स्टार्ट अप उद्योगांसारख्या अनेक क्षेत्रांतील भागीदारीत वाढ करतील तसेच अधिक सखोल द्विपक्षीय सहयोगाचा नवा टप्पा गाठण्याचा प्रयत्न करतील असे प्रतिपादन केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, सार्वजनिक तक्रार निवारण, निवृत्तीवेतन आणि अणुऊर्जा तसेच अवकाश विभागाचे राज्यमंत्री डॉ.जितेंद्र सिंह यांनी केले आहे. इस्रायलच्या संरक्षण मंत्रालयाच्या अखत्यारीतील संरक्षणविषयक संशोधन आणि विकास संचालनालयाचे प्रमुख डॉ.डॅनिएल गोल्ड यांच्या नेतृत्वाखालील उच्च स्तरीय शिष्टमंडळ आज नवी दिल्ली येथे केंद्रीय मंत्र्यांची भेट घेण्यासाठी आलेले असताना ते बोलत होते.
या प्रसंगी, भारत आणि इस्रायल या देशांनी अवकाश तंत्रज्ञान, इलेक्ट्रॉनिक्स इन्स्ट्रुमेंटेशन, स्थापत्य, पायाभूत सुविधा आणि अभियांत्रिकी, पर्यावरणशास्त्र, वातावरण, भू तसेच महासागरी विज्ञान आणि जल, खनन, खनिजे, धातू आणि साहित्य, रसायने आणि पेट्रोकेमिकल्स, ऊर्जा  आणि उर्जेची साधने, कृषी,पोषण आणि जैवतंत्रज्ञान तसेच आरोग्यसुविधा यांसारख्या महत्त्वाच्या तंत्रज्ञानविषयक क्षेत्रांवर अधिक भर देणाऱ्या औद्योगिक संशोधन आणि विकास यासंदर्भातील सहकार्यविषयक सामंजस्य करारावर स्वाक्षऱ्या केल्या.
याशिवाय, यावेळी, केंद्रीय विज्ञान आणि तंत्रज्ञान राज्यमंत्री डॉ.जितेंद्र सिंह यांच्या सन्माननीय उपस्थितीत नवी दिल्ली येथील सीएसआयआर-विज्ञान केंद्र येथे सीएसआयआर आणि इस्रायलच्या संरक्षण मंत्रालयाच्या अखत्यारीतील संरक्षणविषयक संशोधन आणि विकास संचालनालय यांच्यादरम्यान बहु-क्षेत्रीय करार करण्यात आला.
या करारावर स्वाक्षऱ्या झाल्याचे स्वागत करत, केंद्रीय मंत्री डॉ.जितेंद्र सिंह म्हणाले की, 2023 हे वर्ष आपल्या देशासाठी अत्यंत महत्त्वाचे वर्ष आहे कारण या वर्षी भारताकडे पंतप्रधान नरेंद्र मोदी यांच्या नेतृत्वाखाली जी-20 समूहाच्या अध्यक्षपदाची जबाबदारी सोपवण्यात आली आहे. तसेच, यावर्षी भारत- इस्रायल हे देश त्यांच्यातील यशस्वी राजकीय संबंधांची 30 वर्षे देखील साजरी करत आहेत असे त्यांनी सांगितले.
हा करार नवोन्मेष, तंत्रज्ञान आणि स्टार्ट अप उद्योगांसारख्या अनेक क्षेत्रांतील भारत-इस्रायल भागीदारीचा नवा अध्याय सुरु करेल याबाबत आपण आशावादी असल्याचे मत केंद्रीय मंत्र्यांनी मांडले.
ते म्हणाले की, भारत आणि इस्रायल हे केवळ द्विपक्षीय भागीदार नाहीत तर ते आपल्या जगासमोर उभ्या ठाकलेल्या काही सर्वात मोठ्या आव्हानांचा सामना करण्यासाठी संयुक्त गुंतवणूक तसेच पाणी, ऊर्जा, वाहतूक,अवकाश,आरोग्य आणि अन्न सुरक्षा क्षेत्रे यांतील नवे उपक्रम यांच्या माध्यमातून अत्यंत महत्त्वाची भूमिका बजावतात. त्यासाठी आय2यू2 गट म्हणजेच भारत, इस्रायल, संयुक्त अरब अमिरात आणि अमेरिका या देशांचा समावेश असलेल्या गटाची निर्मिती करण्यात आली आहे असे केंद्रीय मंत्री डॉ.जितेंद्र सिंह यांनी यावेळी सांगितले.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
गृह मंत्रालय
युनेस्कोच्या जागतिक वारसा शहराच्या श्रेणीमध्ये समाविष्ट असलेले भारतातील पहिले शहर अहमदाबादचा टाइम मॅगझिनच्या 2022 मधील जगातल्या सर्वोत्तम स्थळांच्या यादीत समावेश झाल्याबद्दल केंद्रीय गृह आणि सहकारमंत्री अमित शाह यांनी केले देशवासीयांचे अभिनंदन
युनेस्कोच्या जागतिक वारसा शहराच्या श्रेणीतील अहमदाबाद या शहराचा आता टाइम मॅगझिनच्या 2022 मधील जगातल्या सर्वोत्तम स्थळांच्या यादीत समावेश होणे हा देशवासीयांसाठी,विशेषतः गुजरातच्या नागरिकांसाठी अत्यंत अभिमानाचा क्षण आहे
पंतप्रधान नरेंद्र मोदी यांनी 2001पासून राबवलेल्या दूरदर्शी विचारांचे हे फलित आहे, ज्यामुळे गुजरात मध्ये जागतिक दर्जाच्या पायाभूत सुविधांचा पाया घातला गेला. साबरमती रिव्हरफ्रंट असो किंवा अहमदाबादमधील सायन्स सिटी असो, नरेंद्र मोदी यांनी भविष्यातील पायाभूत सुविधा निर्माण करायला आणि भारताचे भविष्य घडवायला नेहमीच प्राधान्य दिले आहे.
केंद्रीय गृह आणि सहकारमंत्री अमित शाह यांनी, युनेस्कोच्या जागतिक वारसा शहराच्या श्रेणीमध्ये समाविष्ट असलेले भारतातील पहिले शहर अहमदाबादचा टाईम मॅगझिनच्या 2022 मधील जगातल्या सर्वोत्तम स्थळांच्या यादीत समावेश झाल्याबद्दल देशवासीयांचे अभिनंदन केले आहे.
अमित शाह यांनी ट्विट संदेशांच्या मालिकेत म्हटले आहे की “युनेस्कोच्या जागतिक वारसा शहराच्या श्रेणीतील अहमदाबाद या शहराचा आता टाइम मॅगझिनच्या 2022 मधील जगातल्या सर्वोत्तम स्थळांच्या यादीत समावेश होणे हा देशवासीयांसाठी, विशेषतः गुजरातच्या नागरिकांसाठी अत्यंत अभिमानाचा क्षण आहे. सर्वांचे अभिनंदन!”
पंतप्रधान नरेंद्र मोदी यांनी 2001पासून राबवलेल्या दूरदर्शी विचारांचे हे फलित आहे,ज्यामुळे गुजरात मध्ये जागतिक दर्जाच्या पायाभूत सुविधांचा पाया घातला गेला. साबरमती रिव्हरफ्रंट असो किंवा अहमदाबादमधील सायन्स सिटी असो, नरेंद्र मोदी यांनी भविष्यातील पायाभूत सुविधा निर्माण करायला आणि भारताचे भविष्य घडवायला नेहमीच प्राधान्य दिले आहे, असे अमित शाह म्हणाले.
पंतप्रधान कार्यालय
कॅप्टन जय नारायण प्रसाद निशाद यांच्या निधनाबद्दल पंतप्रधानांकडून शोक व्यक्त
नवी दिल्ली, 24 डिसेंबर 2018
कॅप्टन जय नारायण प्रसाद निशाद यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
“कॅप्टन जय नारायण प्रसाद निशाद यांच्या निधनाच्या वृत्ताने, मला अतिशय दु:ख झाले आहे. निशाद यांनी दीर्घकाळ देशाची सेवा केली. बिहारच्या प्रगतीसाठी त्यांनी घेतलेले परिश्रम कौतुकास्पद आहेत. विशेषत: गरीबांच्या उन्नतीसाठी त्यांनी केलेल्या प्रयत्नांचे कायमच स्मरण केले जाईल. त्यांचे कुटुंबीय आणि समर्थकांप्रती मी माझ्या शोकसंवेदना व्यक्त करतो”, असे पंतप्रधानांनी म्हटले आहे.
B.Gokhale/R.Aghor/P.Malandkar
(Visitor Counter : 57
दूरसंचार आणि माहिती तंत्रज्ञान मंत्रालय
डिजिटल दरी कमी करण्यासाठी भारत माहिती संप्रेषण तंत्रज्ञानाचा  लाभ घेत आहे - संजय धोत्रे
माहिती समुदायाची जागतिक परिषद  मंच 2021 ही 'माहिती संप्रेषण तंत्रज्ञान' समुदायाच्या सर्वात मोठ्या वार्षिक मेळाव्याचे प्रतिनिधीत्व करते. आंतराष्ट्रीय दूरसंचार संघ , युनेस्को, यूएनडीपी आणि युएनसीटीएडी यांच्या सहकार्याने ही परिषद आयोजित केली होती. आंतराष्ट्रीय दूरसंचार संघाचे सरचिटणीस, रशिया, अफगाणिस्तान, तुर्कमेनिस्तान, झिम्बाब्वे, इराणचे मंत्री तसेच जगभरातील नेते आणि उच्चस्तरीय मान्यवर उपस्थित असलेल्या या माहिती समुदायाच्या जागतिक परिषदेच्या उच्चस्तरीय धोरण सत्रात बोलताना केंद्रीय मंत्री संजय धोत्रे यांनी शाश्वत विकासाचे मोठे उद्दिष्ट साध्य करण्याच्या दृष्टीने उद्योगातील आधुनिकीकरणासाठी आणि परिवर्तनासाठी, सर्वसमावेशक आर्थिक विकासाला प्रोत्साहन देण्यासाठी आणि राष्ट्रीय अर्थव्यवस्थेला चालना देण्यासाठी माहिती संप्रेषण तंत्रज्ञानाचे महत्त्व अधोरेखित केले.
भारतामधील डिजिटल दरीच्या आव्हानांवर मात करण्याच्या प्रश्नाला उत्तर देताना मंत्र्यांनी, पंतप्रधान नरेंद्र मोदी यांच्या दूरदर्शी नेतृत्वाखाली त्यांच्या मंत्रालयाने हाती घेतलेली धोरणे आणि कार्यक्रम ठळकपणे मांडले. ते म्हणाले की, महामारीच्या परिस्थितीवर मात करण्याच्या दृष्टीने व्यवस्थापन करण्यासाठीच केवळ नाही तर देशातील डिजिटल दरी कमी करण्याच्या उद्दिष्टाने उपक्रम राबविण्यात आले. नागरिकांच्या आरोग्य स्थितीवर नजर ठेवण्यासाठी आणि दक्ष राहण्यासाठी आरोग्यसेतू मंच, एका विशिष्ट क्षेत्रात लक्ष्यित संदेशासाठी कोविड सावधान प्रणाली, घरातून काम तसेच अन्यत्र कुठूनही काम करण्याबाबत नियमावली, देशभरातील नागरिकांना प्रभावी सेवा देण्यासाठी पीएम - वाणी योजनेअंतर्गत सार्वजनिक वायफाय चा प्रभावी वापर यांसारखे अभिनव उपक्रम त्यांनी नमूद केले.
दुर्गम भागातील दूरसंचार पायाभूत सुविधांच्या विकासाकडे धोत्रे यांनी लक्ष वेधले. भारतनेट या पथदर्शी कार्यक्रमाअंतर्गत सुमारे 6,00,000 गावे सुमारे 4,00,000 किलोमीटर लांबीच्या ऑप्टिकल फायबर केबल आणि उपग्रह संप्रेषण सेवांनी जोडण्यात आली, याचा उल्लेख त्यांनी केला. ते पुढे म्हणाले की, समुद्रातून केबल जाळ्याच्या माध्यमातून अंदमान आणि निकोबार, लक्षद्वीप आणि अन्य दुर्गम भागातील लहान आणि दुर्गम बेटे सरकारी निधीतून जोडली जात आहेत. सूक्ष्म आणि मध्यम उद्योगांच्या सहभागातून भारतात आंतरराष्ट्रीय दूरसंचार संघाचे क्षेत्रीय कार्यालय आणि नाविन्यता केंद्राची स्थापना, आणि स्टार्ट अप्स विकसनशील देशांच्या ग्रामीण आणि दुर्गम भागासाठी तंत्रज्ञान निर्मितीत खूप मोठी भूमिका बजावतील. यामुळे जगातील बहुतांश विकसनशील देशांमध्ये डिजिटल विभाजन कमी करण्यासाठीच्या आणि शाश्वत विकासाचे उद्दिष्ट गाठण्याच्या प्रयत्नांना चालना मिळेल, असा विश्वास धोत्रे यांनी व्यक्त केला.
S.Tupe/S.Chavan/P.Kor
पंतप्रधान कार्यालय
फिडे विश्वचषक बुद्धिबळ स्पर्धेत प्रज्ञानानंद याने केलेल्या उल्लेखनीय कामगिरीबद्दल पंतप्रधानांकडून प्रशंसा
नवी दिल्ली, 24 ऑगस्ट 2023
फिडे विश्वचषक बुद्धिबळ स्पर्धेत ग्रँडमास्टर आर. प्रज्ञानानंद याने केलेल्या उल्लेखनीय कामगिरीबद्दल पंतप्रधान नरेंद्र मोदी यांनी त्याची प्रशंसा केली आहे.
एक्स  मंचावर पंतप्रधानांनी लिहिले;
“प्रज्ञानानंदने फिडे विश्वचषक बुद्धिबळ स्पर्धेत केलेल्या उल्लेखनीय कामगिरीबद्दल आम्हाला त्याचा अभिमान वाटतो! अंतिम फेरीत त्याने अत्युत्कृष्ट कौशल्यांचे दर्शन घडविले आणि सामर्थ्यवान प्रतिस्पर्धी मॅग्नस कार्लसन याला कडवी झुंज दिली. हा काही लहान पराक्रम नाही. आगामी काळातील स्पर्धांसाठी त्याला खूप खूप शुभेच्छा.”
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
लष्करी अभियांत्रिकी महाविद्यालयाचा स्थापना दिवस : 28 सप्टेबर 2022
पुणे, 29 सप्टेंबर 2022
दापोडी येथील लष्करी अभियांत्रिकी महाविद्यालयाचा 79 वा स्थापना दिवस 28 सप्टेंबर 2022 रोजी साजरा करण्यात आला.
रूरकी येथील थॉमसन महाविद्यालयात 28 सप्टेंबर 1943 रोजी लष्करी अभियांत्रिकी शाळा म्हणून या लष्करी अभियांत्रिकी महाविद्यालयाची स्थापना करण्यात आली होती. पुढे 1948 साली ते सध्याच्या जागी पुण्यात हलविण्यात आले. दिवंगत पंतप्रधान पंडित जवाहरलाल नेहरू, दिवंगत राष्ट्रपती एपीजे अब्दुल कलाम आणि दिवंगत राष्ट्रपती प्रणव मुखर्जी अशा विविध मान्यवरांनी या महाविद्यालयाला भेट दिली आहे. 28 सप्टेंबर 2018 रोजी या महाविद्यालयाने आपला पंचाहत्तरावा स्थापना दिवस साजरा केला होता.
संघर्षाच्या आणि शांततेच्या संपूर्ण काळात समोर येणाऱ्या सुरक्षासंबंधी आव्हानांना तोंड देण्यास संरक्षण दलांना सक्षम करण्यासाठी सर्व प्रकारच्या अभियांत्रिकी आणि रासायनिक, जैविक, रेडिओलॉजिकल आणि आण्विक संरक्षण संबंधी पैलूंबाबात उत्कृष्ट दर्जाचे प्रशिक्षण देण्यासाठी अत्याधुनिक प्रशिक्षण आणि आधुनिक पायाभूत सुविधांनी सज्ज अशी आघाडीची प्रशिक्षण संस्था बनण्याच्या दृष्टीकोनातून हे महाविद्यालय कार्यरत आहे.
स्थापना दिनानिमित्त लेफ्टनंट जनरल पी. पी. मल्होत्रा, एव्हीएसएम, व्हीएसएम कमांडंट, सीएमई यांनी सर्व अधिकारी आणि नागरिकांसाठी विशेष संमेलन आयोजित केले. या कार्यक्रमात त्यांनी उत्कृष्ट कामगिरी बजावणाऱ्या सर्वांना सुवर्ण आणि रौप्य पदक प्रदान करून सन्मानित केले. लष्करी अभियांत्रिकी महाविद्यालयाच्या सर्व प्रशिक्षणार्थींनी आगामी काळात उत्कृष्टतेसाठी प्रयत्न करण्यासाठी स्वतःला समर्पित करावे, असे आवाहन कमांडंटनी यावेळी केले.
S.Kane /M.Pange/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
माहिती आणि प्रसारण मंत्रालय
70 व्या बर्लिन आंतरराष्ट्रीय चित्रपट महोत्सवात भारतीय कक्षाचे डॉ. एस. जयशंकर यांच्या हस्ते उद्घाटन
नवी दिल्ली, 20 फेब्रुवारी 2020
परराष्ट्र व्यवहार मंत्री डॉ. एस. जयशंकर यांनी काल बर्लिन आंतरराष्ट्रीय चित्रपट महोत्सवात भारतीय कक्षाचे उद्घाटन केले.
भारत आणि जग यांच्यातील भागीदारी बळकट करण्याची, समन्वय साधण्याची क्षमता चित्रपटात आहे, असे डॉ. जयशंकर यांनी उद्घाटन समारंभात सांगितले.
या महोत्सवातील भारताच्या भागीदारीमुळे चित्रपट क्षेत्रातील द्विपक्षीय संबंध अधिक बळकट होणार असल्याचे त्यांनी सांगितले. बर्लिन महोत्सवात सहभागी झालेल्या चित्रकर्मींना 51 व्या इफ्फीमध्ये सहभागी होण्याचे आवाहन डॉ. जयशंकर यांनी केले.
गोव्यामध्ये यावर्षी साजऱ्या होणाऱ्या 51 व्या इफ्फी अर्थात भारताच्या आंतरराष्ट्रीय चित्रपट महोत्सवाच्या भित्तीपत्रिकेचे अनावरणही त्यांच्या हस्ते झाले.
जर्मनीतल्या बर्लिन येथे कालपासून बर्लिन आंतरराष्ट्रीय चित्रपट महोत्सव सुरू झाला असून तो 1 मार्च 2020 पर्यंत चालणार आहे. माहिती आणि प्रसारण मंत्रालय भारतीय उद्योग महासंघाच्या सहकार्याने या महोत्सवात सहभागी झाला आहे. भारतीय चित्रपट परदेशात लोकप्रिय करण्यासाठी महोत्सवात भारतीय कक्ष उभारण्यात आला आहे.
B.Gokhale/S.Kakade/P.Kor
(Visitor Counter : 86
दूरसंचार आणि माहिती तंत्रज्ञान मंत्रालय
गोवा टपाल विभागाने "150 वर्षांच्या सर्विको पोस्टल" च्या निमित्ताने एका विशेष लिफाफा आणि विशेष शिक्क्याचे केले प्रकाशन
गोवा पोस्टल विभागाने 01.10.2021 रोजी कॉन्फरन्स हॉल, तपल भवन पणजी येथे "150 वर्षांच्या सर्विको पोस्टल" च्या निमित्ताने एक विशेष लिफाफा आणि एका विशेष शिक्क्याचे प्रकाशन केले. गोवा फिलाटेलिक आणि न्यूमिस्मॅटिक सोसायटी हे या विशेष लिफाफा आणि विशेष शिक्क्याचे प्रस्तावक आहेत.
सर्विको पोस्टलला 150 वर्ष झाल्यानिमित्ताने प्रकाशन झालेल्या या विशेष लिफाफा आणि विशेष शिक्क्याचे प्रकाशन प्रमुख पाहुणे कर्नल एस. एफ. एच. रिझवी, पोस्ट मास्टर जनरल गोवा विभाग, यांच्याहस्ते तर डॉ. सुधीर जाखरे, वरिष्ठ अधीक्षक गोवा विभाग, यांच्या उपस्थितीत झाले. यावेळी डॉ एम आर रमेश कुमार गोवा फिलाटेलिक आणि न्यूमिस्मॅटिक सोसायटी चे अध्यक्ष आणि श्री असलेश कामत, जीपीएनएसचे सचिव, पोस्ट विभागाचे अधिकारी आणि जीपीएनएस सोसायटीचे इतर सदस्य कार्यक्रमाला उपस्थित होते.
जागतिक पोस्टकार्ड दिवस 2021 च्या निमित्ताने, गोवा टपाल विभागाने पोस्ट कार्डसंबंधी लोकांमध्ये जागरूकता निर्माण करण्यासाठी हा विशेष शिक्का जारी केला आहे. हा विशेष शिक्का पत्र पेटीवर किंवा गोवा विभागातील पणजी मुख्यालय आणि मार्गो मुख्यालय इथे पोस्टकार्डसह पोस्ट केलेल्या/नोंदणी केलेल्या सर्व साहित्यावर लागू होईल. हा विशेष शिक्का केवळ 01 ऑक्टोबर 2021 रोजी काळ्या शाईच्या रंगात उपलब्ध होता. जागतिक पोस्टकार्ड दिनाच्या निमित्ताने, गोवा टपाल विभागात गोव्याची पहिली पोस्टक्रॉसिंग बैठक फिलाटेलिस्ट यांच्याबरोबर कॉन्फरन्स हॉल, तपल भवन, पणजी येथे झाली.
गोवा टपाल विभागाने गोव्याच्या नैसर्गिक वारसा आणि गोव्याच्या वास्तुरचना वारसा-I आणि II वर आधारित 04 पोस्ट कार्डचा संच जारी केला. गोवा टपाल विभागाने गोवापेक्स 2021 ची पुस्तिका II देखील जारी केली आणि गोवापेक्स 2021 चे संकेतस्थळ www.goapex2021.com चे उद्घाटन केले.
'150 वर्षांच्या सर्विको पोस्टल' वरील विशेष लिफाफा आणि गोवापेक्स 2021 ची पुस्तिका II, पणजी टपाल मुख्यालयच्या फिलाटेलिक ब्युरोमध्ये विक्रीसाठी उपलब्ध आहे.
जलसंपदा, नदी विकास आणि गंगा पुनरुत्थान मंत्रालय
भारत जल प्रभाव शिखर परिषद 2018चे 5 डिसेंबरपासून आयोजन
(नवी दिल्ली, 4 डिसेंबर 2018
केंद्रीय जल संसाधन, नदी विकास आणि गंगा कायाकल्प मंत्री नितीन गडकरी उद्या नवी दिल्लीत भारत जल प्रभाव शिखर परिषदेचे उद्घाटन करतील. राष्ट्रीय स्वच्छ गंगा अभियान तसेच गंगा नदी खोरे व्यवस्थापन आणि अभ्यास केंद्र यांच्या संयुक्त विद्यमाने 5 ते 7 डिसेंबर दरम्यान होणाऱ्या या परिषदेचे आयोजन करण्यात आले आहे.
भारत जल प्रभाव परिषद या दरवर्षी होणाऱ्या कार्यक्रमात देशातील सर्वात मोठ्या जल विषयक समस्यांवर चर्चा करून उपाययोजना विकसित केल्या जातात. यावर्षी गंगा नदी खोऱ्याचे पुनरुज्जीवन करण्यावर चर्चा करण्यात येणार आहे.
या परिषदेत उत्तराखंड, उत्तर प्रदेश, पश्चिम बंगाल, दिल्ली आणि बिहार या 5 राज्यांवर लक्ष केंद्रीत केले जाईल. गंगा आर्थिक मंचाची स्थापना करण्यात येईल आणि तंत्रज्ञान तसेच याबाबतची चर्चा होईल.
15 देश तसेच केंद्रीय, राज्य आणि महानगरांचे सुमारे 200 प्रतिनिधी या परिषदेत सहभागी होणार आहेत. या परिषदेत शहरी नद्या, वनीकरण आणि जैवविविधता जल व्यवस्थापन योजना, गंगा कायाकल्प कार्यक्रमासाठी जागतिक निर्मित करणे आदींवर चर्चा होईल.
N.Sapre/J.Patankar/P.Kor
नौवहन मंत्रालय
केंद्रीय मंत्री सर्बानंद सोनोवाल यांनी आसाममधील जोगीघोपा येथे भारतातील पहिल्या आंतरराष्ट्रीय बहुमार्गीय लॉजिस्टिक पार्कच्या उभारणी कार्याचा आढावा घेतला
केंद्रीय बंदरे, नौवहन आणि जलमार्ग तसेच आयुष मंत्री सर्बानंद सोनोवाल यांनी आज आसाममधील जोगीघोपा येथे सुरु असलेल्या भारतातील पहिल्या आंतरराष्ट्रीय बहुमार्गीय लॉजिस्टिक पार्कच्या  उभारणी कार्याचा आढावा घेण्यासाठी बांधकामाच्या ठिकाणी भेट दिली. या पार्कमधील जेट्टीच्या निर्मितीचे काम या वर्षात पूर्ण होईल असे ते म्हणाले. या पार्ककडे जाणारे रस्ते तसेच रेल्वेमार्ग यांचे बांधकाम देखील या वर्षअखेरपर्यंत पूर्ण करण्याचे सरकारचे उद्दिष्ट असल्यामुळे, तेथे सध्या सुरू असलेल्या कामाच्या गतीबद्दल देखील केंद्रीय मंत्री सोनोवाल यांनी समाधान व्यक्त केले.
याप्रसंगी बोलताना ते म्हणाले, “ईशान्य भारताचा वेगवान विकास व्हावा म्हणून पंतप्रधान नरेंद्र मोदी यांनी आपल्या अर्थव्यवस्थेला नवचैतन्य देण्यासाठी अनेक क्रांतिकारक पावले उचलली आहेत. वाहतूक व्यवस्थेच्या माध्यमातून परिवर्तन घडवून आणण्याच्या पंतप्रधानांच्या संकल्पनेने संपूर्ण ईशान्य प्रदेशातील वाहतुकीच्या जाळ्यामध्ये सुधारणा घडवून आणण्याची क्षमता प्रदान केली आहे. या अत्यंत महत्त्वाच्या बहुमार्गीय पार्कमधील बांधकाम वेगाने सुरु असल्यामुळे, भूतान आणि बांगलादेश सारख्या शेजारी देशांसह या ईशान्य प्रदेशातील प्रचंड क्षमता खुली होईल असा अंदाज आहे.”
हे पार्क केंद्र सरकारच्या महत्त्वाकांक्षी भारतमाला परियोजनेअंतर्गत विकसित करण्यात येत आहे. एनएचआयडीसीएल तर्फे आसाममधील जोगीघोपा येथे अशा पद्धतीच्या या सर्वात पहिल्या एमएमएलपीची निर्मिती करण्यात येत आहे. हे पार्क रस्ते, रेल्वे, हवाईमार्ग तसेच जलमार्ग अशा प्रवासाच्या विविध प्रकारांनी जोडले जाणार आहे. ब्रह्मपुत्रा नदीच्या लगतच्या 317 एकर जमिनीवर हे पार्क विकसित करण्यात येत आहे.
या एमएमएलपीमध्ये गोदाम , रेल्वेचे सायडिंग, शीतसाठवणगृह, कस्टम क्लियरंस हाऊस, यार्ड सुविधा, यांत्रिक कार्यशाळा, पेट्रोलपंप, ट्रक थांबा, प्रशासकीय इमारत, तात्पुरत्या निवासाची सोय, खानपान सेवा देणारी केंद्रे, जलशुद्धीकरण संयंत्र,इत्यादी सुविधांची व्यवस्था करण्यात येणार आहे.
गृह आणि शहरी व्यवहार मंत्रालय
सीपीडब्ल्यूडी 12 जुलै रोजी 167 वा स्थापना दिन साजरा करणार
नवी दिल्ली, 10 जुलै 2021
केंद्रीय गृहनिर्माण व शहरी कामकाज मंत्रालयांतर्गत केंद्रीय सार्वजनिक बांधकाम विभाग  12 जुलै 2021 रोजी देशाच्या गौरवशाली सेवेतील 167 वे वर्ष साजरे करणार आहे. महामारीमुळे हा कार्यक्रम डिजिटल पद्धतीने होईल.
सार्वजनिक बांधकामांच्या अंमलबजावणीसाठी केंद्रीय संस्था म्हणून सीपीडब्ल्यूडी जुलै 1854 मध्ये अस्तित्वात आली. आता एक व्यापक बांधकाम व्यवस्थापन विभाग म्हणून ती विकसित झाली आहे. प्रकल्प संकल्पनेपासून ते प्रकल्प पूर्ण होईपर्यंत आणि देखभाल व्यवस्थापनापर्यंतच्या सर्व सेवा हा विभाग प्रदान करते.
केंद्रीय गृहनिर्माण व शहरी कामकाज मंत्री हरदीपसिंग पुरी या कार्यक्रमाला 'प्रमुख पाहुणे’ म्हणून तर गृहनिर्माण व शहरी कामकाज राज्यमंत्री कौशल किशोर ‘सन्माननीय अतिथी ’ म्हणून उपस्थित राहतील
सीपीडब्ल्यूडी फुलांचा चित्ररथ : एक मौल्यवान ठेवा , ईआरपी ई-मॉड्यूल, निर्माण भारती -सीपीडब्ल्यूडीचे इन हाऊस प्रकाशन आणि सीपीडब्ल्यूडी टेलिफोन डिरेक्टरी 2021 चे प्रकाशन , मान्यवरांच्या हस्ते उद्घाटन सोहळ्यादरम्यान करण्यात येईल. सीपीडब्ल्यूडीवरील एक लघुपट देखील या कार्यक्रमादरम्यान दाखवला जाईल, ज्यात सीपीडब्ल्यूडीचे उपक्रम आणि कामगिरीचा आढावा घेतला आहे.
या कार्यक्रमात विभागातील उत्कृष्ट कामगिरी करणाऱ्या अधिकाऱ्यांना सीपीडब्ल्यूडी पदके देखील प्रदान करण्यात येतील आणि सीपीडब्ल्यूडीचे अधिकारी आणि इतर तज्ञांद्वारे तांत्रिक सादरीकरण केले जाईल.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 108.21 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 10,853 नवे रुग्ण आढळले.
सध्या रुग्ण बरे होण्याचा दर 98.24%गेल्या मार्च 2020पासून सर्वोच्च स्तरावर
गेल्या 24 तासांत 12,432 रुग्ण कोविडमुक्त; बरे झालेल्या एकूण रुग्णांची संख्या 3,37,49,900
देशात एकूण रुग्णांच्या तुलनेत उपचाराधीन रुग्णांचे प्रमाण एक टक्क्यापेक्षाही कमी, सध्या हे प्रमाण 0.42 %; मार्च 2020पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,44,845 गेल्या 260 दिवसांतील सर्वात कमी
दैनंदिन पॉझिटिव्हीटी दर  गेल्या 34 दिवसांपासून सातत्याने 2% पेक्षा कमी
साप्ताहिक पॉझिटिव्हीटी दर  गेल्या 44 दिवसांपासून सातत्याने 2% पेक्षा कमी
आतापर्यंत एकूण 61.48 कोटी चाचण्या करण्यात आल्या.
कृषी मंत्रालय
खरीप पिकांच्या पेरणीच्या क्षेत्र व्याप्तीची प्रगती
कृषी आणि शेतकरी कल्याण विभागाने 23 जून 2023 रोजी खरीप पिकांच्या पेरणीच्या क्षेत्र व्याप्तीची प्रगती जाहीर केली आहे.
याची आकडेवारी खालील तक्त्यात दिलेली आहे
|
|
|
|
|
|
क्षेत्रफळ : लक्ष हेक्टर मध्ये
|
|
|
|
क्र.
|
|
पिके
|
|
क्षेत्र
|
|
चालू वर्ष 2023
|
|
मागील वर्ष 2022
|
|
1
|
|
तांदूळ
|
|
10.77
|
|
16.46
|
|
2
|
|
कडधान्ये
|
|
6.54
|
|
6.30
|
|
a
|
|
तूर
|
|
0.62
|
|
1.80
|
|
b
|
|
उडीदडाळ
|
|
0.55
|
|
0.79
|
|
c
|
|
मुगडाळ
|
|
3.83
|
|
2.72
|
|
d
|
|
कुळीद डाळ
|
|
0.06
|
|
0.07
|
|
e
|
|
इतर कडधान्ये
|
|
1.49
|
|
0.92
|
|
3
|
|
श्री अन्न - भरड तृणधान्ये
|
|
18.95
|
|
13.38
|
|
a
|
|
ज्वारी
|
|
0.31
|
|
0.54
|
|
b
|
|
बाजरी
|
|
9.81
|
|
2.26
|
|
c
|
|
नाचणी
|
|
0.26
|
|
0.24
|
|
d
|
|
लहान भरड
|
|
0.49
|
|
0.56
|
|
e
|
|
मका
|
|
7.59
|
|
9.78
|
|
4
|
|
तेलबिया
|
|
9.21
|
|
9.52
|
|
a
|
|
भुईमूग
|
|
7.68
|
|
6.78
|
|
b
|
|
सोयाबीन
|
|
0.99
|
|
1.55
|
|
c
|
|
सूर्यफूल
|
|
0.26
|
|
0.74
|
|
d
|
|
तीळ
|
|
0.22
|
|
0.41
|
|
e
|
|
कारळे बिया
|
|
0.00
|
|
0.00
|
|
f
|
|
एरंडेल
|
|
0.03
|
|
0.01
|
|
g
|
|
इतर तेलबिया
|
|
0.03
|
|
0.03
|
|
5
|
|
ऊस
|
|
50.76
|
|
50.74
|
|
6
|
|
ताग आणि मेस्ता
|
|
5.77
|
|
6.57
|
|
7
|
|
कापूस
|
|
28.02
|
|
32.67
|
|
एकूण
|
|
129.53
|
|
135.64
|
|
|
|
|
|
|
|
|
|
|
|
|
|
|
|
पंतप्रधान कार्यालय
महिलांच्या 100 मीटर शर्यतीत सुवर्ण पदक जिंकल्याबद्दल द्युती चंदचे पंतप्रधानांनी केले अभिनंदन
नवी दिल्ली, 10 जुलै 2019
पंतप्रधान नरेंद्र मोदी यांनी द्युती चंदचे 100 मीटर शर्यतीत सुवर्ण पदक जिंकल्याबद्दल अभिनंदन केले आहे.
पंतप्रधान म्हणाले, ‘सर्वोत्तम धावपटूची सर्वोत्तम कामगिरी! महिलांच्या 100 मीटर शर्यतीत सुवर्णपदक पटकावल्याबद्दल द्युती चंदचे अभिनंदन. तू भारतासाठी अभिमानास्पद कामगिरी केली आहेस.’
S.Tupe/S.Kane/P.Kor
(Visitor Counter : 91
मंत्रिमंडळ
छत्तीसगडच्या अनुसूचित जमातींच्या यादीत दुरुस्ती करायला मंत्रिमंडळाची मंजुरी
(नवी दिल्ली, 13 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने छत्तीसगडच्या अनुसूचित जमातींच्या यादीत दुरुस्ती करण्यासाठी संविधान  सुधारणा विधेयक-2016 मध्ये दुरुस्ती करायच्या प्रस्तावाला मंजुरी दिली आहे.
छत्तीसगडच्या अनुसूचित जमातीच्या यादीत पुढील बदल केले जातील-
प्रविष्टि 5 मध्ये ‘’भारिया भूमिया’’ नंतर ‘’भुईंया, भूईयान, भूयान’’ यांचा समावेश केला जाईल.
प्रविष्टि 14 च्या ऐवजी ‘’14. धनवार, धनुहर, धनुवार’’ टाकले जाईल.
प्रविष्टि 32 आणि 33 च्या जागी :- ‘’32. नगेसिया, नागासिया, किसान 33. ओरांव, धानका, धनगढ़’’
प्रविष्टि 41 च्या जागी ‘’ 41 सवर, संवारा, सोनरा, साओनरा’’,
प्रविष्टि 42 नंतर -‘’43.बिनझिया’’
या कायद्याला संविधान (अनुसूचित जाति आणि अनुसूचित जमाती सुधारणा विधेयक-2019 म्हणता येईल. या विधेयकाचे कायद्यात रूपांतर झाल्यानंतर छत्तीसगडच्या अनुसूचित जमातीतील नवीन सूचीबद्ध समुदायांना लाभ मिळू शकतील. या प्रमुख योजनांमध्ये मॅट्रिकोत्तर शिष्यवृत्ती , राष्ट्रीय विदेशी शिष्यवृत्ती, राष्ट्रीय फेलोशिप, राष्ट्रीय अनुसूचित जमाती वित्त आणि विकास महामंडळाकडून उच्च शिक्षणासाठी सवलतीच्या दरात कर्ज आदींचा समावेश आहे. याशिवाय सरकारी नोकऱ्या आणि शैक्षणिक संस्थांमध्ये आरक्षणाचा लाभ मिळवण्यासाठीही ते पात्र असतील.
N.Sapre/S.Kane/P.Kor
पंतप्रधान कार्यालय
फ्रांसच्या शातूह इथे सुरु असलेल्या पॅरा नेमबाजी जागतिक अजिंक्यपद स्पर्धेत सुवर्णपदक जिंकल्याबद्दल पंतप्रधानांनी मनीष नरवाल आणि रुबिना फ्रान्सिस चे केले अभिनंदन
नवी दिल्ली, 8 जून 2022
फ्रांसच्या शातूह इथे सुरु असलेल्या पॅरा नेमबाजी जागतिक अजिंक्यपद स्पर्धेत सुवर्णपदक जिंकल्याबद्दल पंतप्रधानांनी मनीष नरवाल आणि रुबिना फ्रान्सिस चे अभिनंदन केले आहे.
“#Chateauroux2022 इथे सुरु असलेल्या स्पर्धेत, 10 मीटर एअर पिस्तूल नेमबाजीत सुवर्णपदक जिंकलेल्या, मनीष नरवाल आणि रुबिना फ्रान्सिस यांचा आम्हा सर्वांना अभिमान आहे.
या विशेष विजयाबद्दल त्यांचे अभिनंदन ! भविष्यातील त्यांच्या सर्व प्रयत्नांसाठी त्यांना शुभेच्छा !”
असे पंतप्रधानांनी आपल्या ट्वीट मध्ये म्हटले आहे.R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
युवा व्यवहार आणि क्रीडा मंत्रालय
केंद्रीय मंत्री अनुराग सिंह ठाकूर यांनी हिमाचल प्रदेशात हमीरपूर येथील राष्ट्रीय उत्कृष्टता केंद्रात केले बॅडमिंटन कोर्ट मॅट्स, ज्युडो हॉल आणि मुष्टीयुद्ध हॉलचे उद्घाटन
केंद्रीय युवा व्यवहार आणि क्रीडा, माहिती आणि प्रसारणमंत्री अनुराग सिंह ठाकूर यांनी आज हिमाचल प्रदेशात हमीरपूरमधील भारतीय क्रीडा प्राधिकरणाच्या राष्ट्रीय उत्कृष्टता केंद्रात विविध क्रीडा सुविधांचे उद्घाटन केले. भारतीय क्रीडा प्राधिकरणाच्या हमीरपूर एनसीओईने या केंद्रात फ्लोअरिंगसह बॅडमिंटन कोर्ट मॅट्स आणि मुष्टीयुद्ध हॉल आणि ज्युडो हॉल सुरू केले आहेत.
मार्च 2022 मध्ये हिमाचल प्रदेश सरकारच्या सहकार्याने हमीरपूर एनसीओईची स्थापना करण्यात आली आहे. सध्या पहिल्या वर्षात या केंद्रात 91 खेळाडू बॅडमिंटन, मुष्टीयुद्ध, ज्युडो, हॉकी आणि कुस्ती या सहा क्रीडाप्रकारांचे अनिवासी तत्वावर प्रशिक्षण घेत आहेत. या केंद्राचा भविष्यात आणखी विस्तार करण्यासाठी काम सुरू असून याचे रुपांतर आंतरराष्ट्रीय क्रीडा संकुलात करण्यात येईल आणि त्यामध्ये 300 खेळाडूंच्या निवासाच्या सुविधांसह ऑलिंपिक आकारमानाचा जलतरण तलाव बांधण्यात येईल.
अतिशय कमी कालावधीत या केंद्रात बॅडमिंटन कोर्टची सुविधा उभारण्यात यश मिळवल्याबद्दल अनुराग सिंह ठाकूर यांनी साईच्या प्रयत्नांची प्रशंसा केली. केवळ 10 महिन्यांमध्ये या साई एनसीओईचे काम पूर्ण झाले आणि आज आंबेडकर जयंतीच्या दिवशी आपण नवीन बॅडमिंटन कोर्ट, नवी प्रकाश व्यवस्था, कुस्ती आणि ज्युडो मॅट्स आणि इतर विविध सुविधा सुरू करत आहोत, याबद्दल मला अतिशय आनंद झाला आहे. विक्रमी वेळेत हे काम झाले आहे. एनसीओईमध्ये आणखी सुविधा निर्माण होतील. आपण सर्वांनी डॉ. आंबेडकर यांनी दाखवलेल्या मार्गावर वाटचाल केली पाहिजे आणि आपली स्वप्ने साकारण्यासाठी कष्ट केले पाहिजेत.” अनुराग सिंह ठाकूर म्हणाले,
“एनसीओईमध्ये अनेक प्रतिभावंत खेळाडू तयार होतील आणि या केंद्रात मिळणाऱ्या प्रशिक्षणाच्या बळावर हे खेळाडू त्यांचे कौशल्य आणि विकास उंचावून त्यांची कारकीर्द घडवतील. यामुळे हिमाचल प्रदेशातील क्रीडा क्षेत्राच्या विकासाला मोठ्या प्रमाणावर चालना मिळाली आहे आणि आणखी जास्त चालना मिळेल. भावी काळात या भागाला भारतातील सर्वात मोठे क्रीडा केंद्र बनवण्याचे आमचे उद्दिष्ट आहे”, असे केंद्रीय क्रीडामंत्र्यांनी सांगितले.